CELEX: C2004/168/13
Language: fi
Date: 2004-06-26 00:00:00
Title: Asia T-139/04: Kelvin William Stephensin 8.4.2004 Euroopan yhteisöjen komissiota vastaan nostama kanne

26.6.2004   
            
            
               FI
            
            
               Euroopan unionin virallinen lehti
            
            
               C 168/7
            
         Kelvin William Stephensin 8.4.2004 Euroopan yhteisöjen komissiota vastaan nostama kanne
   (Asia T-139/04)
   (2004/C 168/13)
   Oikeudenkäyntikieli: ranska
   Kelvin William Stephens on nostanut 8.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja Nicolas Lhoëst, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               Kumoaa nimittävän viranomaisen 14.4.2003 tekemän päätöksen siltä osin kuin
               
                           —
                        
                        
                           siinä ei vahvistettu kantajan määrittämistä palkkaluokkaan A6 tasolle 3 hänen palvelukseen ottamisensa hetkellä
                        
                     
                           —
                        
                        
                           siinä ei muodostettu kantajan uraa uudelleen palkkaluokan osalta aikaistamalla hänen ylennyksiään palkkaluokkiin A5 ja A4
                        
                     
                           —
                        
                        
                           siinä rajoitettiin palkkaluokan uudelleenmäärittämistä koskevan päätöksen voimaantuloa siten, että sen rahalliset vaikutukset alkoivat 5.10.1995
                        
                     
         
               —
            
            
               Kumoaa nimittävän viranomaisen 15.1.2004 tekemän päätöksen, joka toimitettiin kantajalle 30.1.2004 ja jolla hylättiin kantajan valitus R/521/03
            
         
               —
            
            
               Velvoittaa vastaajan maksamaan korvauksen, jonka suuruudeksi on väliaikaisesti vahvistettu 125 000 euroa, siinä tapauksessa, että vastaajalla ei olisi mahdollisuutta palauttaa kantajan uraa ennalleen
            
         
               —
            
            
               Velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut:
   Tässä asiassa kantaja, joka hänen palvelukseen ottamisensa yhteydessä lokakuussa 1985 määritettiin palkkaluokkaan A7 tasolle 3, riitauttaa nimittävän viranomaisen päätöksen, jolla jätettiin tarkistamatta tämä palkkaluokkaan määrittäminen siten, että hänet määritettiin palkkaluokkaan A6 tasolle 1, eikä palkkaluokkaan A6 tasolle 3, jolla jätettiin muodostamatta kantajan ura uudelleen ja jolla rajoitettiin hänen palkkaluokkansa uudelleenmäärittämistä koskevan päätöksen voimaantuloa siten, että se tuli voimaan 5.10.1995.
   Vaatimustensa tueksi kantaja vetoaa samoihin perusteisiin, kuin joihin on vedottu asiassa T-125/04, Rousseaux vastaan komissio.